ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

....ซามูไร บอนด์
ธนาคารไทยพาณิชย์กลายเป็น “เสือปืนไว” เมื่อประกาศตัวสนใจเป็นที่ปรึกษาทางการเงิน โครงการท่าเรือน้ำลึกและนิคมอุตสาห กรรมเมืองทวาย ประเทศพม่า ที่ “อิตัลไทย” คว้าสัมปทานระยะยาวกับมูลค่าลงทุนแสนล้านบาท
...l...งานนี้ทีมของ “อาทิตย์ นันทวิทยา” รองผู้จัดการใหญ่ ธนาคารไทยพาณิชย์ ที่ดูแลลูกค้าขนาดใหญ่ รับบทเตรียมข้อมูลข้อเสนอทั้งหมดไปถึงกลุ่ม “อิตัลไทย” ที่อยู่ระหว่างหาที่ปรึกษาทางการเงิน เพราะโครงการนี้ต้องใช้เงินลงทุนมหาศาล ซึ่งหนีไม่พ้นการกู้เงินแบงก์ เพียงแต่จะกู้ตรงหรือออกหุ้นกู้ระดมทุนเท่านั้น
...l...ขณะที่ทีมดูแลลูกค้ารายใหญ่ของไทยพาณิชย์ตอนนี้ก็ “บิ๊กเบิ้ม” ขึ้น เมื่อมีบุคลากรมาสมทบ หลัง “วรภัค ธันยาวงศ์” รองผู้จัดการใหญ่ ที่โบกมือลาออกไป ซึ่งหลายฝ่ายก็บ่นเสียดายอดีตมือดีจากเจ.พี.มอร์แกนคนนี้ ที่สำคัญก็คือเสียดายเงินเดือนที่วรภัครับอยู่กับไทยพาณิชย์ด้วย เพราะเค้ากระซิบกันว่า เลขหลายหลัก...นับมือเดียวไม่พอ
...l...ต้องยกนิ้วให้ ธนาคารแห่งประเทศไทย ที่กล้าออกมาตรการควบคุมอสังหาริมทรัพย์ แม้ภาคเอกชนจะบอกว่าไม่มี “ฟองสบู่” แต่ข้อเท็จจริงก็คือมีการเก็งกำไรคอนโดมิเนียมกันอย่างเอิกเกริกโจ๋งครึ่ม ปั่นราคาจนตลาดปั่นป่วน 
...l...โดยเฉพาะแค่ “ใบจอง” ของโครงการดีๆ จะมีพวกผีเข้าไปแจม บวกราคาเข้าไป 10 เท่า ปล่อยขายทางอินเทอร์เน็ต คนที่ต้องการซื้อจริงมีแต่อ้วก ขณะที่เจ้าของโครงการดีแต่โม้ว่าปิดยอดขายเร็ว
...l...เศรษฐกิจที่เปรี้ยงปร้าง! ตอนนี้เกิดจากเงินร้อนในตลาดหลักทรัพย์ ซึ่งเป็นเงินสั้น แต่คนกลับแห่ไปซื้อคอนโดมิเนียมหรืออสังหาริมทรัพย์ซึ่งเป็นโครงการระยะยาว มีหนี้ผูกพัน 1020 ปี ถ้าเงินร้อนถอนไปเมื่อไหร่ เศรษฐกิจวูบจะมีปัญญาผ่อนชำระหรือไม่ สุดท้ายเอ็นพีแอลเต็มเมืองเหมือนปี 2540 จะเอารึเปล่า